cyanic-selkie/wikianc huggingface dataset:
מומנט התמד פולרי מנורמל
הגדרה
לפקטור מומנט התמד ישנה חשיבות גבוהה מקביעת קיום ליבה בכוכב הלכת, כיוון שככל שיש יותר חומר צפוף במרכז הגרם, כך נקבל NMoI רחוק יותר מ־0.4. מה שחושב במיוחד בגודל זה הוא שהוא אינו מושפע כלל ממסת הגרם, אלא רק מצורתו והרכבו הפנימי.
מדידה
מומנט התמד פולרי מנורמל אינו נמדד ישירות, אלא מוסק על סמך מדידות ערכים של סיבוב עצמי של כוכב לכת, לרבות נטיית ציר הסיבוב ונקיפה וערכים כבידתיים (מקדמים של ספריות הרמוניות הקשורות לשדה כבידה).
המשוואה הקינטית של לנדאו
הגדרה
עבור פונקציית התפלגות של חלקיק אחד, f(v, t), המשוואה נתונה על-ידי:
צד ימין של המשוואה ידוע כ-Landau collision integral (בהקבלה לBoltzmann collision integral).
גרסה יחסותית
כאשר הקרנל נתון על-ידי כך שמתקיים:
ג'ון מקיין
אף על פי שבדרך כלל נקט בעקרונות שמרניים, היה למקיין מוניטין באמצעי התקשורת של "רפובליקני-עצמאי", בשל נכונותו לחלוק על אידאולוגיית מפלגתו בנושאים מסוימים. לאחר שהיה מעורב בפרשת שחיתות פוליטית כאחד מ"חמישיית קיטינג" בשנות השמונים, טיהר את שמו ומיקד את מאמציו ברפורמה במימון קמפיינים פוליטיים, מה שהוביל בסופו של דבר לחקיקת "החוק הדו-מפלגתי לרפורמה במימון בחירות" (אשר נודע בשם "חוק מקיין-פיינגולד") ב-2002. מקיין נודע ברמה הלאומית בשנות התשעים בגין מאמציו להסדרת יחסי ארצות הברית–וייטנאם. הוא השתייך ל"כנופיית הארבע עשר" הדו-מפלגתית, אשר מילאה תפקיד מרכזי בפתרון משברים במינוי שופטים.
ילדותו ונעוריו
לאחר סיום מלחמת העולם השנייה נשאר אביו לשרת בצי, ולעיתים אף עבד בתפקידי קישור פוליטיים. המשפחה התיישבה בצפון וירג'יניה, ומקיין החל ללמוד ב"בית הספר של סנט סטפן" שבאלכסנדריה בשנים 1946–1949. במשך רוב ילדותו היה מקיין ילד אדיב ושקט, אך כאשר החל ללמוד בסנט סטפן נהפך לילד חסר משמעת. שנתיים נוספות בהן עבר עם אביו לבסיסים שונים של הצי חלפו להן, ובסך הכל למד ב-20 בתי ספר בצעירותו. בעוד היה חסר משמעת בסנט סטפן, בבית הספר ללחימה בצי היה לתלמיד צייתן. ב-1951 הצטרף מקיין ל"תיכון האפיסקופלי" שבאלכסנדריה: בית ספר פרטי בעל השכלה אקדמית גבוהה, עם קוד כבוד קפדני, מסורת של זובור וסביבת חיים ספרטנית. רוב התלמידים בבית ספר זה היו בנים של דרומיים עשירים, מהם קיבל מקיין הצצה לאורח חיים אמיד ולשאיפות לקריירה מחוץ לעולם הצי. בשל אופיו המלחמתי, כונה מקיין כ"פאנק" (חסר ערך) וכ"מקנאסטי" (הלחם של תחילת שם משפחתו והמילה "דוחה"). בתיכון זה החל לפתח דמות גברית קשוחה. מקיין סיים את לימודיו בבית הספר התיכון ב-1954.
האקדמיה הימית
מקיין היה בעל אינטליגנציה גבוהה, והצטיין במקצועות עיוניים כגון ספרות אנגלית, היסטוריה ולימודי ממשל. הוא קיבל תואר בוגר אוניברסיטה מטעם האקדמיה בתוכנית לימודים שאימצו כל פרחי החובלים. מעמדו בכיתה ירד יותר ויותר לא רק בשל ציונים ירודים אלא גם בשל התנהגות ומנהיגות ירודות, ששיקפו את הופעתו הרשלנית, את היחס המרדני שלו כלפי בעלי השררה באקדמיה ואת יחסיו העכורים עם קצינו האישי. על אף זאת, בתקופת לימודיו באקדמיה היה סטודנט פופולרי. מבחינה חברתית היה מצבו טוב אך בשל בעיות משמעת וחוסר השקעה במקצועות אותם לא אהב, סיים במקום ה-894 מתוך 899 התלמידים במחזור שלו. בתקופת לימודיו עסק גם בהיאבקות ובאיגרוף. מקיין סיים את לימודיו באקדמיה הימית ביוני 1958.
בחירתו הראשונה לתפקיד
מקיין החליט להתמודד לבית הנבחרים של ארצות הברית משום שהיה מעוניין לעסוק בענייני הציבור, היה מוכן לאתגר חדש, ופיתח שאיפות פוליטיות בתקופתו כקצין הקישור של הצי בסנאט. הוא עבר לפיניקס והחל לעבוד בחברת "הנסלי ושות'", חברת ההפצה הגדולה של חמו ג'ים הנסלי. כסגן נשיא לענייני יחסי ציבור במחלקת החלוקה, זכה מקיין לתמיכה פוליטית בקרב הקהילה העסקית המקומית, והתיידד עם דמויות בעלות כוח פוליטי רב ובהם הבנקאי צ'ארלס קיטינג, איש הנדל"ן פייף סימינגטון (לימים מושל אריזונה) ומו"ל העיתון דארו "דיוק" טולי. התכנון המקורי של מקיין היה להתמודד לבית הנבחרים מטעם מחוז הקונגרס החדש של אריזונה, שנוצר לאחר מפקד האוכלוסין של ארצות הברית ב-1980, אך מחוז הקונגרס לא כלל בתחומיו את פיניקס. באותה העת ג'ון ג'ייקוב רודס, נציגה הרפובליקני הוותיק של מחוז הקונגרס הראשון של אריזונה, הודיע על פרישתו מהפוליטיקה בינואר 1982 לאחר 30 שנה בקונגרס. מושב הקונגרס כלל בתחומיו הגאוגרפיים חלק מן העמק המזרחי שהיה כלול באזור המטרופולין של פיניקס. המחוז היה מעוז רפובליקני, ורעייתו סינדי מקיין רכשה בית מגורים באזור המחוז באותו יום בו פרש רודס מהקונגרס.
כהונתו
הקריירה הפוליטית של מקיין, עת היותו חבר בבית הנבחרים, עלתה בקנה אחד עם זו של הנשיא רונלד רייגן, ומקיין מאוחר יותר תיאר את רייגן כמי שהשפיע רבות על חייו הפוליטיים. מקיין תמך במדיניות הכלכלית שהנהיג רייגן, מדיניות שזכתה לכינוי "רייגנומיקס". מקיין צידד בהתרת קיום תפילות בבית הספר והתנגד להפלות מלאכותיות. מקיין הזדהה עם מרבית ההיבטים של מדיניות החוץ של ממשל רייגן, כולל עמדת הממשל הקיצונית נגד ברית המועצות. הוא תמך במדיניותו של ממשל רייגן כלפי סכסוכים לאומיים במרכז אפריקה, צידד במבצע זעם דחוף ובתמיכת ארצות הברית בארגוני הקונטראס בניקרגואה. בראשית שנות ה-80 של המאה ה-20 הוא כיהן במועצת המנהלים של "המועצה האמריקאית לחירות עולמית", גוף של "הליגה האנטי-קומוניסטית העולמית", שהייתה קבוצה בינלאומית אשר סייעה, בין היתר, למורדים בניקרגואה; מקיין עזב את מועצת המנהלים ב-1984 לאחר שחשד שהמועצה מגבה פעילות בלתי-חוקית.
בדצמבר 1985 ביקר מקיין אצל העריץ הצ'יליאני אוגוסטו פינושה וחבר החונטה האדמירל חוסה טוריביו מרינו. מקיין סיפר לשגרירות ארצות הברית בסנטיאגו דה צ'ילה כי שתי הפגישות היו ידידותיות וחמות, אך תיאר את פינושה כאובססיבי לסכנות הקומוניזם, והשווה אותו לאגודת ג'ון ברץ'. מקיין לא ביקר אצל מנהיגי האופוזיציה במהלך מסעו בצ'ילה, מאחר ששגריר ארצות הברית בסנטיאגו עשה זאת זמן מועט לפני ביקורו של מקיין. הן פינושה והן שריו סירבו להיפגש בינואר 1986 עם סנאטור אמריקאי שנועד עם מנהיגי האופוזיציה. מקיין קרא מאוחר יותר לממשלת צ'ילה לכבד את משאל העם הקרב ובא ב-1988.
פרשת קיטינג
הרגולטורים עזבו את קיטינג לנפשו, ובנק לינקולן נותר פעיל בעסקים. הבנק עדיין היה נואש למזומנים, ושכנע לקוחותיו להחליף את תעודות הפיקדון המבוטחות והפדרליות שלהם בתעודות איגרות חוב זיבוריות של התאגיד הקונטיננטלי האמריקאי. באפריל 1989 פשט בנק לינקולן את הרגל באורח סופי, וכ-23 אלף לקוחות נותרו עם איגרות חוב חסרות ערך, וחסכונותיהם של משקיעים קשישים רבים ירדו לטמיון. הרגולטורים הפדרליים הגישו תביעה אזרחית בגין הונאה נגד קיטינג, ובמקביל נחקרו חמשת הסנאטורים בשאלה האם ניסו להשפיע על הרגולטורים.
המועמד הרפובליקני לנשיאות ארצות הברית
כאשר הסנאטור ברק אובמה מאילינוי נבחר למועמדה המשוער המפלגה הדמוקרטית לנשיאות בראשית יוני 2008, הציע מקיין לערוך עמו עימותי בחירות בהיכלים עירוניים מקומיים, אך אובמה סירב ודרש לערוך עימותי בחירות מסורתיים לקראת הסתיו. בחודש יולי נערך ארגון מחדש במטה הבחירות של מקיין, וסטיב שמידט נהיה לאסטרטג הראשי ולבעל השליטה המבצעית המלאה על מסע הבחירות. ריק דייוויס נותר כמנהל במסע הבחירות אך הורד בבכירות תפקידו. דייוויס ניהל את מסע הבחירות הנשיאותי של מקיין ב-2000; בשנים 2005 ו-2006 התריעה קהילת המודיעין האמריקאית בפני הסגל של הסנאטור מקיין על חשדותיה לגבי קשרים חשודים שניהל דייוויס עם עמיתיו ברוסיה, אך לא התריעה על תפקודו של דייוויס פעם נוספת. במהלך קיץ 2008, הוביל אובמה בכלליות בסקרים הלאומיים על מקיין בפער דו-ספרתי, והוביל גם במדינות עיקריות אחדות. מקיין הצליח להשיב את תדמית האנדרדוג המוכרת שלו, שהייתה חלק משמעותי מהאתגרים הכלליים שעמדו בפני הרפובליקנים בשנת הבחירות.
סאו טומה ופרינסיפה
סאו טומה הוא האי הדרומי והגדול מבין שני האיים והוא נמצא כמעט על קו המשווה. שמו של האי התבסס על "יום סנט תומאס", היום בו גילו מגלי ארצות פורטוגזים את האי.
פוליטיקה
מאז 1990, סאו טומה ופרינסיפה היא דמוקרטיה רב-מפלגתית.
ג'ון מקיין
הקונגרס ה-113 (2013-2015)
בראשית 2013, מקיין עסק (במסגרת היותו החבר הבכיר בוועדת הכוחות המזוינים של הסנאט) בתשאולים קשוחים בנוגע למועמדותו של חברו ועמיתו צ'אק הייגל, לשעבר סנאטור מנברסקה, למזכיר ההגנה של ארצות הברית. בסופו של דבר הצביע מקיין נגד מינוי של הייגל, אך לפני כן התנגד לפיליבסטר שתוכנן במטרה לטרפד את המינוי, ובכך פינה את הדרך לאישור מינויו של הייגל למזכיר ההגנה ברוב של 58 סנאטורים מול 41.
מקיין התנגד בתקיפות להיבטים רבים במדיניות החוץ של אובמה, וביוני 2014, בעקבות הישגיה של המדינה האסלאמית במתקפתה על צפון עיראק, הוא גינה את מה שראה ככישלון אמריקאי בהגנה על עברה המוצלח של ארצות הברית בעיראק וקרא לכלל חברי המועצה לביטחון לאומי של ארצות הברית להתפטר מתפקידם. מקיין אמר לעיתונות האמריקאית ב-12 ביוני: "האם על צוות הביטחון הלאומי של הנשיא להתפטר? התשובה היא בהחלט כן. אם אני נשמע כועס זה מפני שאני כועס". מקיין המשיך להיות פעיל בסוגיות מדיניות חוץ. ביולי אותה השנה נסע להודו, בשעה שפרשת הציתותים בארצות הברית העיבה על היחסים הדיפלומטיים בין וושינגטון לניו דלהי.
מותו והלווייתו
ארון קבורתו של מקיין הוצב בקפיטול מדינת אריזונה שבפיניקס ב-29 באוגוסט (יום הולדתו ה-82), וב-30 באוגוסט נערך לו טקס אשכבה מקומי בכנסייה הבפטיסטית של פיניקס הצפונית. ב-31 באוגוסט הוטסה גווייתו אל וושינגטון די. סי. ושם ארונו הוצב פעם נוספת ברוטונדה של הקפיטול האמריקאי, ויום אחר כך, ב-1 בספטמבר, נערך לו טקס אשכבה לאומי בקתדרלה הלאומית של וושינגטון. אמנם במשך שנים רבות השתייך אל הכנסייה האפיסקופלית, אך ב-17 השנים שקדמו למותו השתייך אל הכנסייה הבפטיסטית הדרומית. הוא נקבר בבית הקברות של האקדמיה הימית של ארצות הברית באנפוליס שבמרילנד ב-2 בספטמבר, ליד קברו של מי שהיה עמיתו לכיתה באקדמיה הימית וחבר אמת במהלך החיים, האדמירל צ'ארלס לארסון. לפני מותו ביקש מקיין שייספד בידי הנשיאים לשעבר ג'ורג' ווקר בוש וברק אובמה, בעוד שביקש שהנשיא המכהן דונלד טראמפ לא יגיע לאף אחד מטקסי אשכבותיו, כנ"ל לגבי מי שהייתה מושלת אלסקה ועמיתתו למרוץ בבחירות 2008 לנשיאות, שרה פיילין. מקיין עצמו תכנן את סידורי הקבורה ובחר את מי שנשאו את ארון קבורתו בטקס האשכבה בוושינגטון, בהם סגן הנשיא לשעבר ג'ו ביידן, הסנאטור לשעבר ראס פיינגולד, מזכיר ההגנה לשעבר ויליאם כהן, הקולנוען וורן בייטי והדיסידנט הרוסי ולדימיר קארה-מורזה.
חייו האישיים
את אשתו השנייה, סינדי הנסלי הצעירה ממנו בכ-18 שנה, פגש מקיין במסיבת קוקטייל בהוואי באפריל 1979 כשהוא היה, במסגרת תפקידו כקצין קישור של הצי לסנאט, חלק ממשלחת של הסנאט בדרכה לסין, והיא הייתה בחופשה עם הוריה. הם התאהבו מיידית, והחלו ברומן אינטנסיבי שכלל טיסות הדדיות רבות בין וושינגטון לאריזונה. באותו תקופה הוא עדיין היה נשוי לקרול, וחי איתה. הוא הגיש בקשה לגירושים בפברואר 1980 והגירושים נכנסו לתוקף באפריל. כחמישה שבועות לאחר מכן הוא נישא מחדש לסינדי. בהסכם הגירושים ניתנה לקרול המשמורת על הילדים, ומקיין היה נדיב מבחינת חלוקת הרכוש והממון. מקיין כתב באוטוביוגרפיה שלו מ-2002 שפירוד ממושך כמו זה שנכפה עליו ועל קרול כשהיה בשבי גורם לקשיים בזוגיות, אך הוא מייחס את התמוטטות הנישואין שלו לאנוכיות שלו עצמו, ולחוסר הבגרות שלו יותר מאשר למלחמה בווייטנאם; קרול, בראיון נדיר ב-1995, אמרה: "התפרקות נישואינו לא נגרמה בגלל התאונה שלי או וייטנאם. אינני יודעת אם זה לא היה מתרחק אילולי ג'ון היה בשבי. יותר מכל, אני מייחסת את זה לכך שג'ון היה בן 40, ורצה להיות שוב בן 25".
אלכסנדר ווצ'יץ'
נשיא סרביה
באפריל 2022 נבחר לכהונה שנייה.
החברות האיחוד האירופי ופרשת קוסובו
ווצ'יץ שיחק תפקיד מרכזי במשא ומתן עם קתרין אשטון, הנציבה לענייני חוץ של האיחוד האירופי, בבריסל בנוגע להצטרפות סרביה לאיחוד האירופי. כמו כן נסע לקוסובסקה מיטרוביצה על מנת לשאת ולתת עם שלטונות קוסובו בקשר למציאת פתרון פוליטי לסכסוך בין בלגרד ולפרישטינה. בעת ביקור אצל הסרבים בצפון קוסובו, על מנת לגייס תמיכה בהסכם, הוא פנה לסרבים הקוסוברים, "לנטוש את העבר ולחשוב על העתיד".
טומי האס
תארים
יחידים (15) : זוגות (1) :
רישאר גאסקה
ביוגרפיה
גאסקה נולד בבזייה בן יחיד להוריו. הוא החל לשחק טניס בגיל 4, בהדרכת אביו. את הקריירה המקצוענית שלו הוא החל בשנת 2002 בגיל 16.
בשנת 2002 זכה גאסקה בשני תוארי גראנד סלאם לנוער באליפות צרפת הפתוחה ובאליפות ארצות הברית הפתוחה והגיע לשלב חצי הגמר באליפות אוסטרליה הפתוחה.
טוראי א' וטוראי ב' נגד התובע הצבאי הראשי
ערעור
טענה נוספת שהועלתה בערעור היא ההנחיה שנתן היועץ המשפטי לממשלה, חיים כהן, למשטרת ישראל בדבר אכיפה של עבירות מסוג "משכב זכר" שקבעה כי אין לבצע מעצרים וענישה במקרה שהמעשים לא נעשו בכפייה או כנגד קטין.
צו נשיאותי 13769
עם כניסתו של ג'ו ביידן לתפקידו כנשיא ארצות הברית, בינואר 2021, הוא ביטל את הצו, וכן צווים נוספים שנויים במחלוקת עליהם חתם דונלד טראמפ.
לאופולד השלישי, מלך הבלגים
ביוגרפיה
בתאונת דרכים שאירעה בשנת 1935 בקיסנאכט שבשווייץ, נהרגה המלכה אסטריד והמלך נפצע.
בניגוד לבית המלוכה של הולנד, שעבר כולו לגלות עם הכיבוש הגרמני, המשיכו לאופולד ובני משפחתו לחיות בארמונם בלאקן במהלך רוב שנות הכיבוש. ליאופולד אף נסע להיוועד עם היטלר בברכטסגאדן. ממשלת בלגיה הגולה בלונדון סירבה להכיר בו כשליט לגיטימי באותן שנים. בשנת 1944, נלקח לאופולד יחד עם משפחתו על ידי הנאצים למעצר בית בטירה בגרמניה ולאחר מכן באוסטריה, והם שוחררו על ידי צבא ארצות הברית במאי 1945. רבים בבלגיה ראו במלך משתף פעולה עם הנאצים, והתנגדו נמרצות לשובו לכס המלכות. אחיו, הנסיך שארל, מילא בינתיים את תפקיד העוצר, בעוד המלך ומשפחתו ממתינים בשווייץ.
נפתלן
החומר משמש כחומר חיטוי וכן כחומר משמר לצורך שימורם של בדים, פרוות וכדומה מפגיעת עש. במאה ה-21 סווג הנפתלן כחומר מסרטן והשימוש הביתי בו דועך.
תגובתיות עם אלקטרופילים
מבחינת רגיוסלקטיביות, אלקטרופילים תוקפים את עמדת אלפא. העדפת התמרה בעמדת אלפא על פני עמדת בטא ניתנת להסבר במונחים של צורוני הרזוננס של מצב הביניים: עבור מצב הביניים של התמרה בעמדת אלפא, ניתן לצייר שבעה צורוני רזוננס, שמהם ארבעה משמרים את ארומטיות הטבעת. עבור התמרה בעמדת בטא, מצב הביניים בעל שישה צורוני רזוננס, שמתוכם רק שניים משמרים ארומטיות. תוצר הסולפונציה הקינטי הוא נותן התמרה בעמדה אלפא, בעוד שהתוצר התרמודינמי נותן התמרה בעמדה בטא. ב-25 מעלות צלזיוס התוצר העיקרי הוא תוצר התמרה בעמדה אלפא, בעוד שב-160 מעלות התוצר העיקרי הוא תוצר התמרה בעמדה בטא. נוסחת התגובה לסולפונציה היא:
חיזור וחמצון
חמצון עם בנוכחות זרז ונדיום יוצר אנהידריד פתלי : תגובה זו היא הבסיס לשימוש העיקרי של נפתלן. ניתן להביא לחמצון על ידי שימוש בכמות סטויכיומטרית של מגיבי כרומט או פרמנגנט.
שימושים
השימוש העיקרי בנפתלן הוא כקודמן לחומרים אחרים. השימוש הבודד הנרחב ביותר בנפתלן הוא בתהליך הייצור התעשייתי של אנהידריד פתלי, אף שחומר זה מופק יותר על ידי שימוש באורתו-קסילן שהוא זול יותר. צבעים רבים מסוג צבעי אזו מופקים מנפתלן וכן קוטל חרקים מסוג Carbaryl.
השפעות בריאות
הסוכנות הבינלאומית לחקר הסרטן מסווגת נפתלן כגורם מסרטן לבני אדם ולחיות (קבוצה 2B). הסוכנות אף מציינת כי חשיפה מוגברת לנפתלן עלולה לגרום לקטרקט בבני אדם, חולדות, ארנבים ועכברים. אנמיה המוליטית עלולה להיגרם לילדים ותינוקות הבולעים בטעות נפתלין, או אם נחשפו לנפתלין בעת ההריון.
מהמט אאורליו
קריירת מועדונים
בשנת חתם באולריה וכעבור חצי שנה חתם בטרבזונספור מליגת העל הטורקית. ב-10 באוגוסט ערך את הופעת הבכורה שלו בקבוצה בניצחון 1-2 נגד בשיקטאש. כעבור שבועיים הבקיע את שער הבכורה שלו בקבוצה בניצחון 0-5 נגד בורסאספור, במשחק בו גם הוסיף בישול.
לאחר פרישתו שימש כעוזר מאמן בקבוצות שונות, ואף שימש כמאמן זמני בגזטפה. בעונת אימן את צ'ורום.
ג'אנלוקה זמברוטה
קבוצות
בעקבות פציעה במשחק הנבחרת נגד קוריאה הדרומית בזמן מונדיאל 2002 הוא החמיץ את פתיחת עונת. בזמן חסרונו ההחתמה החדשה של יובנטוס, מאורו קמורנסי, תפס את מקומו באגף הימני ואף עשה זאת היטב. כתוצאה מכך, מאמן הקבצה, מרצ'לו ליפי, החליט להציב את זמברוטה כמגן שמאלי בעת חזרתו למגרשים. זמברוטה הסתגל בזריזות למקום החדש וביצועיו היו טובים מאוד. הוא נשאר שחקן הרכב קבוע בזמן שהקבוצה זכתה באליפות שנייה ברציפות והגיעה לגמר ליגת האלופות, בו הפסידה למילאן בבעיטות עונשין.
מונדיאל 2006
במשחק האחרון בשלב הבתים, נגד צ'כיה ב-22 ביוני 2006, איטליה הייתה זקוקה לשוויון בלבד בשביל להעפיל לשלב הבא. אחרי המשחק העלוב של זקרדו, ליפי החליט לשתף את פאביו גרוסו במקומו. משום כך, זמברוטה שיחק כמגן ימני. עם יתרון של שחקן שוב, ושני שערים של המחליפים מרקו מטראצי ופיליפו אינזאגי, איטליה ניצחה 0–2 ועלתה לשלב הבא כראש בית.
ארבעת המצורעים
רקע
בעקבות כך זועם מלך ארם, והוא מחליט להינקם מאלישע. לאחר שנודע לו כי אלישע שוהה באותה העת בדותן, הוא שולח חיל גדול על מנת לצור על העיר, ולתפוס את אלישע. אלישע מתפלל לה' שיעוור את עיניהם, ואז מודיע להם כי האיש שאותו הם מחפשים נמצא בשומרון, והוא אף לקוח אותם עימו לשם. כשהם מגיעים לשומרון, הוא מבקש מהשם שיפקח את עיניהם, והם מגלים שהם נמצאים בתוך השומרון. יורם מלך ישראל מבקש מאלישע רשות להכות את החיילים, אך אלישע מונע ממנו לעשות זאת מאחר שתפיסתם נעשתה בדרך נס, ומבקש שיתנו להם לחם ומים ולשלוח אותם חזרה לארצם. ואכן כך נעשה. לאחר אירוע זה, מחליט מלך ארם להילחם עם ישראל בצורה חזיתית. הוא אוסף את כל מחנהו ומקים מצור כבד על השומרון. בעקבות המצור נוצר רעב חמור בשומרון. הרעב גובר עד שראש חמור נמכר בשמונים כסף, וצואת יונים בחמישה כסף.
המצורעים
השליחים חוזרים ומבשרים למלך ולעם את הדבר. בעקבות דבריהם יוצא העם בהמוניו למחנה ארם הנטוש, ומתחילים לבזוז את האוכל והכלים שבהם. בעקבות הכמויות הרבות של האוכל והתבואה שבמחנה ארם, ירד מחירם של החטים והשעורים, וסאה סולת נמכרה בשקל, ושתי סאות של שעורים בשקל, כנבואת אלישע.
בתרבות
בשירהּ מצהירה המשוררת כי תסרב לשמוע בשורת גאולה אם זו לא תגיע מאיש טהור; כלומר רק מי שמעשיו טהורים ראוי לגאול את העם, לא "מצורע" – מי שמנודה מהחברה עקב מעשיו.
יובל דיין
ביוגרפיה
בדצמבר 2013 התגייסה לצה"ל, ללהקת חיל החינוך והנוער.
2015–2017: אלבום שני "ליבי ער"
ביולי 2015, יצא לאור הסינגל הראשון, "בשעה טובה", מתוך אלבומה השני של דיין. השיר זכה להצלחה ונכנס לפלייליסט של גלגלצ.
חיים אישיים
בשנת 2016 החלה דיין בתהליך חזרה בתשובה. היא סיפרה שעוד קודם לכן ביקרה מדי יום שישי בבית כנסת. כיום היא מגדירה את עצמה דתייה. מתגוררת ברמת השרון.
שארקו-מארי-טות
גורמים למחלה
גם את ה-CMT1, נהוג לחלק לכמה סוגים, על פי מקור הבעיה. אצל לוקים ב-CMT1A, שהם בין 70 ל-80 אחוזים מהחולים הלוקים ב-CMT1, המחלה נובעת משכפול של אזור גדול בכרומוזום 17, באזור שכולל גם את חלבון PMP22, שמשפיע על ייצור של המיאלין. פגיעה בחלבון זה גורמת לייצור יתר של אחד מהחלבונים, שמרכיבים את מעטפת המיאלין, ולפגיעה במבנה ובתפקוד המעטפת. הדבר גורם להובלה איטית של האותות מהמוח אל הגפיים ומהגפיים למוח. בחולים אלה הגן הוא דומיננטי.
חרותות סלע בהר הנגב המרכזי
החרותות
חלק מהחרותות הן כתובות שנכתבו בשפות עתיקות כת'מודית, נבטית וערבית קדומה מהמאות השנייה לפנה"ס עד המאה ה-11 לסה"נ. נמצאו גם כתובות המתוארכות לתקופות הרומית, ובארמית מהמאה החמישית לספירה. חרותות אחרות הן של בעלי חיים, כולל של יעלים הדורי קרניים, גמלים, סוסים, חוגלות ועוד, ושל דמויות אנושיות הכוללות רוכבים, ציידים, לוחמים ואנשים העוסקים בפולחן. חרותות חדשות יותר נוספו לצד החרותות העתיקות במאות ה-18 וה-19 על ידי בדואים תושבי האזור. חרותות אלה, המכונות ואסמים, נחרתו בעיקר על מנת לסמן גבולות של אדמות שבטיות או משפחתיות בעקבות רפורמת קרקעות עות'מאנית. הואסמים אינם מתארים דמויות אנושיות או של בעלי חיים, אלא כוללים סמלים וצורות גאומטריות.
נאס"א
תוכנית אפולו (1961-1972)
לאחר אפולו 11, 5 משימות נוספות במסגרת התוכנית נחתו בהצלחה על הירח (אפולו 13 לא נחתה על הירח) והאחרונה שבהם, אפולו 17 נחתה בדצמבר 1972. במהלך התוכנית הציבו 12 בני אדם את רגליהם על הירח, והוחזרו לכדור הארץ 381.7 ק"ג של סלעים, אבנים ואבק מקרקע הירח. הנחיתה על הירח סימנה את סוף המירוץ לחלל, וכמחווה הזכיר ארמסטרונג את האנושות כולה כשהציב את רגליו על הירח.
תוכנית מעבורות החלל (1981-2011)
מעבורת החלל הייתה חללית בעלת כנפיים דומה מאוד למטוס שחוברה למכל דלק חיצוני (חד־פעמי) גדול יותר מהמעבורת עצמה ולשתי רקטות האצה שהשתמשו בדלק מוצק (שהיו ניתנות לשימוש חוזר). המעבורת שוגרה למסלול בגובה 185–643 ק"מ ויכלה לשאת מטען מקסימלי של עד 24,400 ק"ג למסלול לווייני נמוך. משימת מעבורת יכלה להימשך בין 5 ל־17 ימים וצוות המעבורת נע בין 2 ל־8 אסטרונאוטים.
תוכנית קונסטליישן (בוטלה)
תוכנית קונסטליישן הייתה תוכנית מאוישת שתוכננה על ידי נאס"א ושמטרותיה העיקריות היו פיתוח חלליות מאוישות חדשות (אוריון ואלטאיר) שיחליפו את מעבורות החלל, פיתוח משגרים חדשים (ארס 1 וארס 5), נחיתה על הירח (בסביבות שנת 2020) והקמת מושבת קבע עליה כל זאת כהכנה למשימות מאוישות למאדים לא לפני שנות ה־30 של המאה הנוכחית.
מנהלי נאס"א
סגן (או סגנית) מנהל נאס"א הוא השני בשרשרת הפיקוד של נאס"א. סגן המנהל מייצג את נאס"א במשרד ההוצאה לפועל של נשיא ארצות הברית, בקונגרס, בפני סוכנויות חלל אחרות ובפני ארגונים שונים.
מתקני נאס"א
מתקני נאס"א כוללים מרכזי מחקר, מתקני ניסוי, מתקני הרכבה, אתרי שיגור ומרכזי תקשורת המרכיבים יחד את משימת החלל ומתפעלים אותה. המטה המרכזי של נאס"א שוכן בוושינגטון די. סי. ושם שוכנים משרדי ההנהלה הראשיים של הסוכנות.
בומבה
על מנת למכן ולהאיץ את התהליך, המציא מריאן רייבסקי, את מכונת ה"בומבה" באוקטובר 1938. הייתה זו מכונה אלקטרו-מכנית שהיוותה דבוקה חשמלית של שש אניגמות. הבומבה התבססה על העובדה שחיבורי התקעים לא שינו את כל האותיות, בדומה לשיטת ה"גריל". אך בעוד ששיטת ה"גריל" הצריכה זוגות של אותיות שלא עברו שינוי, השיטה של ה"בומבה" הסתפקה אפילו באותיות בודדות שלא עברו שינוי. ההשלכה הייתה שניתן היה להפעיל את השיטה למרות שמספר חיבורי התקעים היה בין 5 ל-8. באמצע נובמבר 1938 היו מכונות ה"בומבה" מוכנות, ושחזור המפתחות היומיים של הגרמנים ארך כשעתיים.
ולויטה
ולויטה (באנגלית: Velveeta) הוא מותג של גבינה מעובדת שדומה לגבינה אמריקאית. הגבינה הומצאה בשנת 1918 על ידי אמיל פריי מחברת מונרו צ'יז במונרו, ניו יורק. בשנת 1923 התאגדה "חברת גבינת ולויטה" כחברה נפרדת. ב-1925 הגבינה יוצרה בשני טעמים, שווייצרי ואמריקאי. החברה נרכשה על ידי תאגיד המזון קראפט בשנת 1927.
פומזייל מלאמבו-נקוקה
חייה הפוליטיים
בין השנים 1994–2005 היא מילאה תפקידים מרכזיים ועמדות בכירות בתפקידים ממשלתיים ובקבינט של דרום אפריקה. היא כיהנה כחברת פרלמנט בין השנים 1994–1996 כחלק מהממשלה הדמוקרטית הראשונה שהתהוותה בדרום אפריקה.
בין השנים 1996–1999 שימשה כסגנית שר במחלקת המסחר והתעשייה ובמהלכן גם הייתה חברה מייסדת של החברה לפיתוח קהילתי של גוגולטו. בשנת 1997 שימשה כחברה בוועד הפועל הלאומי של הקונגרס הלאומי האפריקאי (ANC) וכן כסגנית יו"ר המחוז המערבי של הוועד המנהל בקונגרס. בנוסף לכך, היא כיהנה כחברה בוועדה לבחירת יוזמות ופיתוח וכיו"ר וועדת שירות הציבור.
גם בעת מילוי תפקידה כסגנית נשיא דרום אפריקה היא ספגה האשמות שבמסגרתן הואשמה במימון נסיעות משפחתיות לאיחוד האמירויות הערביות בשווי של 4 מיליון דולר מכספי משלם המיסים, אך בהמשך היא נוקתה מאשמה.
חיים אישיים
בעברו שימש בוללאני נגקוקה כתובע הראשי של דרום אפריקה והוא שיזם חקירה בענייני הכספים של סגן הנשיא לשעבר, ג'ייקוב זומה, שהיה צפוי לכהן כסגן נשיא דרום אפריקה טרם מינויה של פומזייל.
רפאל אריה
קורותיו
לאחר יציאתו לגמלאות ב-1978 עלה לישראל עם רעייתו והצטרף לסגל המורים של האקדמיה למוזיקה בתל אביב. הוא התגורר בבית שהקים עוד בשנות ה-60 בהרצליה פיתוח. ניסה להקים בישראל סדנת אופרה אולם לא זכה לתמיכה כספית מן המוסדות.
Alcohol-Free
Alcohol-Free (בעברית: ללא אלכוהול) הוא שיר שהוקלט על ידי להקת הבנות הדרום-קוריאנית Twice. השיר פורסם ב-9 ביוני 2021, דרך חברות התקליטים JYP Entertainment וריפבליק רקורדס. השיר משמש כסינגל המוביל מהמיני-אלבום העשירי של הלהקה, Taste of Love.
רקע והוצאה
ב-19 באפריל 2021, דווח כי Twice היו בשלבי הכנה לקראת הקאמבק שלהן, המיועד ליוני, ותכננו לצלם קליפ באי צ'ג'ו. הלהקה פרסמה את רשימת הרצועות ל-EP, וחשפה כי "Alcohol-Free" הוא הסינגל המוביל. ב-7 וב-8 ביוני פורסמו טיזרים לוידאו קליפ הנלווה לשיר. ב-9 ביוני יצא השיר להורדה דיגיטלית ולסטרימינג, יחד עם הקליפ, שפורסם במקביל.
קידום
ביום צאת הסינגל, ה-9 ביוני, ביצעה הלהקה את "Alcohol-Free" במופע של אלן דג'נרס.
ג'ון הווארד דלטון
ג'ון הווארד דלטון (באנגלית: John Howard Dalton; נולד ב-13 בדצמבר 1941) הוא פוליטיקאי לשעבר ומשקיע אמריקאי. מיולי 1993 ועד נובמבר 1998 הוא כיהן כמזכיר הצי של ארצות הברית.
קורות חייו
ג'ון דלטון נולד בניו אורלינס. הוא למד במשך שנה באוניברסיטת המדינה של לואיזיאנה ולאחר מכן החל את הכשרתו באקדמיה הימית של ארצות הברית, שאותה הוא סיים ב-1964 בהצטיינות. לאחר סיום הכשרתו הוא שירת בצי ארצות הברית בין השנים 1964 - 1969. בתקופת שירותו הוא קיבל הכשרה בתחום האנרגיה הגרעינית הימית ושירת בצוללת "בלובק" (USS Blueback) כקצין אספקה ומזון ובצוללת "ג'ון ק. קלהון" (USS John C. Calhoun) כעוזר הראשי להנעה, כקצין הקשר וכקצין מערכות נשק. בעת שירותו הפעיל הוא קיבל דרגת לוטננט וכאשר שירת בכוחות המילואים של הצי קודם לדרגת לוטננט קומנדר.
קריירה עסקית ופוליטית
בין השנים 1984–1988 כיהן דלטון כיושב ראש מועצת המנהלים וכמנהל הכללי של חברת ההשקעות Freedom Capital Corporation בסן אנטוניו וכנשיא של אגודת החסכונות סיקווין. קודם לכן הוא היה נשיא חטיבת הנדל"ן של חברת גיל בסן אנטוניו. בדצמבר 1979 הוא מונה על ידי נשיא ארצות הברית ג'ימי קרטר כחבר במועצה הפדרלית של הבנקים להלוואות לדיור, תפקיד בו הוא שימש עד יולי 1981. לפני כן הוא היה נשיא האגודה הלאומית הפדרלית למשכנתאות של מחלקת השיכון והפיתוח העירוני של ארצות הברית.
אמאדו היידארה
קריירת מועדונים
היידארה החל את הקריירה שלו באקדמיית במקו JMG המקומית בשנת 2015. בחודש יולי של השנה החולפת, הוא הוחתם בשורות הקבוצה האוסטרית, רד בול זלצבורג. בשנה הראשונה שלו במדי המועדון, הוא הושאל לקבוצת ליפרינג מהליגה השנייה, המשמשת כקבוצת הבת של רד בול זלצבורג. כמו כן, הוא שותף במשחקי זלצבורג במסגרת ליגת האלופות לנוער.
יפים וולקוב
יפים יפימוביץ' וולקוב (ברוסית: Ефим Ефимович Волков; 4 באפריל 1844 – 17 בפברואר 1920) היה צייר נוף רוסי.
ביוגרפיה
הוא הפך לחבר מן המניין באקדמיה ב-1895 ומונה לאקדמאי ארבע שנים מאוחר יותר.
ארנסט בלומנשיין
קריירה
בצפון ניו מקסיקו הדרך המשובשת גרמה לגלגל העגלה להישבר. בלומנשיין הביא את הגלגל לתיקון בטאוס הסמוכה והשאיר את פיליפס לבדו עם העגלה. כאשר בלומנשיין חזר כעבור שלושה ימים עם הגלגל המתוקן, הם המשיכו לטאוס, שם מכרו את העגלה והקימו סטודיו והחלו לצייר.
בלומנשיין שהה בטאוס במשך שלושה חודשים, וחזר לניו יורק כדי לחדש את הקריירה שלו כמאייר בכתבי עת וספרים פופולריים, בעוד פיליפס נשאר בטאוס. בלומנשיין חזר פעמיים לפריז כדי להמשיך בלימודים באקדמיה ז'וליאן: פעם בשנת 1899 ושוב בין 1902 ל -1909. במהלך השהות האחרונה הוא פגש את האמנית מרי שפרד גרין והתחתן איתה.
שיטות חלבונים
ריכוז וניקוי חלבונים
שמאל|ממוזער|150px|דיאליזה של חלבונים שמאל|ממוזער|150px|ריכוז חלבונים בעזרת פילטר שמאל|ממוזער|150px|אימונו פרסיפיטציה
המצור על כוכב הירדן
כוחותיו של צלאח א-דין שבו אל המבצר בסוף שנת 1188 וחידשו את מצורם. החורף הקשה של אותה השנה, יחד עם ההתנגדות ועוז הרוח שהפגינו המתנגדים הצלבנים הסבו אבדות רבות לכוחות הצרים, אולם בסופו של דבר הצליחו יחידות החפרים המוסלמיות לפרוץ פרצה בחומה החיצונית שממזרח למצודה ופרצו בעוז אל עבר החומות הפנימיות.
לאחר קרב קצר, אבדה תקוותם של הצלבנים, וכעבור מספר שעות הפוגה הציעו תנאי כניעה בפני המוסלמים. אומץ לבם ונחישותם של מגיני המבצר קסמו לצלאח א-דין, והוא אישר להם לעזוב את המקום עם כל רכושם ולעבור לצור. ב-5 בינואר 1189 הועבר המבצר לידי המוסלמים, לאחר שנה ומחצה של מצור כבד. המוסלמים הותירו במקום יחידת צבא קטנה, ובביקור שערך צלאח א-דין במקום כעבור מספר חודשים הוא הורה לתקן את הנזק שגרמו חפריו לחומות ולשקם את המבצר.
נחל תלם
נחל תלם (נקרא גם: נַחַל נְצִיב) הוא ואדי היורד מהרי חלחול לכיוון מערב, אחד מיובליו של נחל גוברין, המתחבר בהמשך לנחל לכיש.
הכנסייה הבפטיסטית וסטבורו
פסק דין שניידר נגד פלפס
אלברט שניידר, אבי החייל ההרוג, תבע את הכנסייה, את פרד פלפס ואת שתי בנותיו בבית המשפט המחוזי במרילנד. הוא האשים את הנתבעים בלשון הרע, הסבה מכוונת של מצוקה רגשית ועבירות נוספות. האב טען שהמצוקה הרגשית שהסבו לו ההפגנות גרמה לו לדיכאון ולהחמרה של מחלת הסוכרת. במרילנד, על מנת להוכיח הסבה מכוונת של מצוקה רגשית, על התובעים להראות שהנתבעים עסקו במכוון בפעילות "קיצונית ושערורייתית". השופט הורה למושבעים לבחון, בין השאר, האם אופן הביטוי של אנשי הכנסייה היה שערורייתי ופוגעני. המושבעים פסקו לטובת התובעים, ובית המשפט פסק פיצויים בסך 5 מיליון דולר. אולם, הכנסייה ערערה לבית המשפט הפדרלי הרביעי לערעורים, שקיבל את טענתה כי פעילות המפגינים חוסה תחת ההגנה של חופש הביטוי, המובטח בתיקון הראשון לחוקת ארצות הברית. פסק הדין עורר זעם ציבורי, ומנחה הטלוויזיה ביל או'ריילי הבטיח לכסות את כל הוצאות המשפט של משפחת ההרוג בעתיד.
בוריס טיטוב
בוריס יורייביץ' טיטוב (ברוסית: Борис Юрьевич Титов; נולד ב-24 בדצמבר 1960) הוא פוליטיקאי רוסי, איש עסקים והנציב הנשיאותי לזכויות היזמים. מנהיג מפלגת הצמיחה (שכונתה בעבר מפלגת "המעשה הנכון") מאז פברואר 2016. בבחירות 2018 טיטוב התמודד על משרת נשיא רוסיה, אך הובס על ידי ולדימיר פוטין.
נורמן לברכט
קורות חיים
בשנת 1977 נישא לאלבי ספיבק ולהם שלוש בנות.
כתבים
עוד ספרים שכתב בנושאי מוזיקה הם "ספר האנקדוטות המוזיקליות" (The Book of Musical Anecdotes) {1985), "מוזיקה בלונדון" (Music in London)  (1992) ו"קובנט גארדן: הסיפור שלא סופר" (Covent Garden: The Untold Story)  (2000)
ורה לין
ורה לין (באנגלית: Vera Lynn; 20 במרץ 1917 – 18 ביוני 2020) הייתה זמרת בריטית.
ביוגרפיה
לין נולדה בלונדון, אנגליה בשם ורה מרגרט וולש, ומאוחר יותר אימצה את שם המשפחה הקודם של אמה - לין, כשם הבמה שלה. בתחילת הקריירה המוזיקלית שלה עבדה ברדיו והופיעה כחלק מלהקה בתוכניות שונות.
בשנת 1976 חלתה בסרטן אך המשיכה בקריירה מוזיקלית שכללה הופעות באירועים מיוחדים, כולל שירה מחאתית מחוץ לארמון בקינגהאם בחגיגות "יום הניצחון באירופה" (VE day) בשנת 1995. מאותה שנה היא מנהלת את ארגון הצדקה SOS. בשנת 2005 הופיעה בחגיגות "יום הניצחון" כשחברה למקהלה ששרה את להיטה "We will meet again". לאחר המופע נאמה בפני הקהל וקראה לשמר את הזיכרון על מנת למנוע מלחמות בעתיד.
סאונה
ימי הביניים
כיום לא קיים שום תיעוד הנוגע למנהגי הרחצה הפינים במשך כל ימי הביניים, אולם ידוע כי במרוצת השנים הללו התפתח המרחץ לצורה דומה לזו אותה אנו מכירים כיום. עם ההתפתחות הטכנולוגית החלו הפינים לבנות את הסאונות במבנים שהוקמו במיוחד לצורך זה ונטשו את בתי המרחץ שבמעמקי האדמה. באותה תקופה נוספה גם הארובה לתנור המרחץ, דבר שהביא להפסקת השימוש במרחצי העשן הקדומים.
מודרניות ומסורת
הסאונה הפינית מתאפיינת בטמפרטורה גבוהה במיוחד (בין 80 ל-110 מעלות צלזיוס) ובלחות נמוכה. הכניסה לסאונה הפינית היא בעירום מלא, וכאשר מדובר במשפחות וחברים קרובים נכנסים גברים ונשים יחדיו. בסאונות ציבוריות ישנה הפרדה בין גברים ונשים.
היבטים פיזיולוגיים ורפואיים
נטען כי סאונה מגבירה את הסיכוי להידבקות במחלות זיהומיות, וכי בשל הטמפרטורה בה היא מהווה קרקע גידול נוחה לחיידקים ונגיפים אחדים.
מקדונל דאגלס MD-12
פיתוח
תכנון המטוס החל בשנת 1990, והוא היה אמור להתחרות בבואינג 747. בנובמבר 1991 חתמה מקדונל דאגלס עם שתי חברות על שותפות בפיתוח המטוס, ובאפריל 1992 פורסמו תוכניות המטוס.
The Astonishing
עלילת האלבום
לארמונו של נפאריוס מגיעות שמועות אודות גבריאל ולכן הוא ומשפחתו מגיעים ל-Ravenskill כדי לראותו במו עיניהם כאשר הוא מופיע באמפי-תיאטרון המקומי, בזמן ההופעה גבריאל מבחין בפיית' ומתאהב בה, ולאחר ההופעה נמלט מהמקום ומסתתר.
דאב סי
Westside Connection
ב-1996 דאב סי יסד את הלהקה Westside Connection יחד עם חבריו אייס קיוב ו-מאק 10. ב-1996 הלהקה הוציאה לאור את האלבום "Bow Down", האלבום הגיע למקום השני במצעד בילבורד 200 והגיע בנוסף לאלבום פלטינום. הסינגל "Bow Down" מהאלבום הגיע למקום ה-21 במצעד בילבורד הוט 100. ב-2003 Westside Connection הוציאו את האלבום השני והאחרון שלהם Terrorist Threats, שהגיע למקום ה-16 במצעד בילבורד 200 והגיע לאלבום זהב, כאשר נמכרו 679 אלף עותקים. הסינגל "Gangsta Nation" מהאלבום, שבו התארח הראפר נייט דוג, הגיע למקום ה-33 במצעד בילבורד הוט 100 ולמקום ה-22 במצעד שירי הR&B/היפ הופ הכי חמים של בילבורד. ב-2005 הלהקה התפרקה בשל סכסוך בין מאק 10 לבין אייס קיוב.
נורת' אמריקן XB-70 ולקירי
מאפיינים
בשל הצפי להתחממות המטוס במהירות של מאך 3 נבנה גוף המטוס מסגסוגות פלדת אל חלד בשילוב סגסוגות טיטניום באזורים החמים ביותר. פלדת אל-חלד כבדה מאוד ולכן לא נעשה בה שימוש במטוסים לפני כן. הפתרון של מהנדסי נורת' אמריקן היה פיתוח מבנה כוורת מפלדת אל חלד, מה שהקטין דרמטית את כמות הפלדה הדרושה לייצור המטוס.
אלף (פנטזיה)
במיתולוגיה הנורדית
באדה הפרוזאית קיימת אבחנה בין שלוש סוגי אלפים: אלפים כהים, אלפים שחורים ואלפים בהירים, אך כיום מוסכם שאבחנה זו נובעת מהיות המחבר סנורי סטורלוסון נוצרי, ומנסיונותיו להתאים את המיתולוגיה הנורדית למיתולוגיה נוצרית. סוגי האלפים הבהירים והשחורים מתוארים בדומה למלאכים ושדים במיתולוגיה הנוצרית.
אלפים לפי טרי פראצ'ט וניל גיימן
פראצ'ט מתאר את האלפים כיצורים אכזריים וסאדיסטיים, אשר אינם חיים בעולם הדיסק אך מנסים לפלוש אליו מעולם אחר דרך נקודות בהן הקשר בין שני העולמות חזק. כדי להתגונן בפניהם מציבים בני האדם פיסות ברזל בפתחי בתיהם (בצורת פרסות) ומגדרים את הנקודות המסוכנות באבנים מגנטיות.
אלפים במשחקי תפקידים
במהדורה הראשונה של מבוכים ודרקונים האלף היה שילוב של לוחם וקוסם. במהדורות מאוחרות יותר האלף נהפך לגזע שיכול לבחור ברוב המקצועות (ולאו דווקא להיות שילוב של לוחם וקוסם). עם זאת, לאלף יש מגבלה על הדרגה המרבית שהוא יכול להגיע בכל מקצוע, בעיקר כדי לאזן את עוצמתו לעומת בני האדם, שלהם אין יכולות מיוחדות.
מחלה אוטואימונית
גורמים סביבתיים
דוגמה לכך היא חשיפה מוגברת לכספית. באזורים בהם מתבצעת פעילות ענפה של שריפת פחם וכרייתו, זו מובילה לשחרור כספית לאטמוספירה ובכך גוברת החשיפה באזורים אלה. חשיפה זו יכולה לגרום לזירוז תהליכים כימיים בגוף המתאפיינים בשינויים בהרכבים חלבוניים בגוף דבר שעלול להוביל לבעיות גנטיות.
גארת' סאות'גייט
בנבחרת אנגליה
סאותג'ייט ערך את הופעת הבכורה שלו במדי נבחרת אנגליה במשחק מול פורטוגל בדצמבר 1995, והיה חלק מסגל הנבחרת ליורו 1996 שנערך באנגליה. משחק חצי הגמר מול גרמניה, הוכרע בבעיטות עונשין. לאחר ששתי הנבחרות הבקיעו חמישה שערים, היה סאות'גייט לבועט השישי. השוער הגרמני אנדראס קפקה הדף את הכדור שבעט סאות'גייט, והותיר באצטדיון ומבלי עשרות אלפי אוהדים אנגלים מאוכזבים. ההחמצה הייתה לחלק ממורשת הכדורגל האנגלית, וזכתה לאזכורים תרבותיים שונים. להקת The Business הקדישה להחמצה את אחד משיריה, וסאות'גייט עצמו השתתף חודשים מאוחר יותר בפרסומת לרשת פיצה האט, לצדם של סטוארט פירס וכריס וודל, שהחמיצו בעיטות עונשין במונדיאל 1990.
אבוקה (נהר)
אבוקה (באנגלית: River Avoca; באירית: Abhainn Abhóca) הוא נהר במחוז ויקלו באירלנד. אורכו 56.3 ק"מ. הנהר זורם לים האירי באזור ארקלאו שם הוא מתרחב לשפך גדול, ומעניק למקום את שמו בשפה האירית - an t-Inbhear Mór (בתרגום: הכניסה הגדולה).
אטימולוגיה
במפות עתיקות של אירלנד הנהר מופיע בשם Obhoca. לאחר מכן נודע בשם Ovoca ובתקופה הוויקטוריאנית שינה את שמו לאבוקה.
ההילולה
רקע ופיתוח
מפיקי הסרט שיתפו שהם מעוניינים שהסרט יופק באופן עצמאי ושאינם מתכוונים לפנות לקרנות או לחברות הפצה מובילות שיעזרו בהפקתו, על מנת שיוכל להיות "ללא צנזורים או סרוסים" במטרה "ליצור את אחד הסרטים הישראלים המצחיקים בכל הזמנים". על מנת לקבל כסף להפקת הסרט, הוקם אתר לגיוס מימון המונים, בו יכלו לתרום כסף להפקה ולקבל תמורה, כמו כרטיס מוזל לסרט או מרצ'נדייז. דווח שמעבר להיותו סרט הוא גם פרויקט חברתי, ולכן תוכנן לשתף פעולה עם החברה למתנ"סים שיקרינו אותו בערים פריפריאליות בהן אין אולמות קולנוע מסחריים, כמו כן שעשרה אחוזים מרווחיו ייתרמו לעמותת "להושיט יד". עוד נודע שבסרט ישתתפו כל כוכבי הסדרה, ושלפי ההערכות לסרט יש סיכוי להיות שובר קופות.
ביוני 2020 דווח שהסדרה לא תחודש לעונה חדשה, כאשר בחודש אוגוסט נודע שספין אוף בשם "שנות ה-90" נמצא בפיתוח. ב-4 באוקטובר 2020 כתב מני אסייג פוסט ברשת החברתית פייסבוק, בו נודע שהוא לא ייקח חלק בכתיבת הספין אוף, ועדכן "את סרט הקולנוע כבר כתבתי והתסריט ממתין על המדף ליום פקודה שיגיע בע״ה מתישהו". הספין אוף החל את שידוריו ב-17 בפברואר 2022, כאשר הוא ממשיך את מאורעות סדרת המקור בשנות ה-90 של המאה ה-20.
בעקבות מגפת הקורונה בישראל, הפקת הסרט במימון המונים השתבשה והוחלט שהוא יופק בשיתוף קרנות וחברות הפצה. בפאנל שהתקיים בוועידת התחזיות של כלכליסט והפניקס בדצמבר 2022, שיתף משה אדרי שהוא מתכנן להביא קהל לבתי הקולנוע, בין היתר, באמצעות הפקת סרט שמבוסס על הספין אוף, אשר עוקב אחר "חבר'ה שיוצאים מנתיבות לבאבא סאלי ובדרך טועים ונכנסים לעזה". בתחילת ינואר 2023 דווח על הסרט באופן רשמי, כאשר הוא הופק על ידי סרטי יונייטד קינג בשיתוף יואב גרוס הפקות ושלום אסייג הפקות, כאשר דרכן הפיקו בהתאמה את הפרויקט משה אדרי, לאון אדרי, יואב גרוס ושלום אסייג. הסרט בוים על ידי שלום אסייג ואריאל בנבג'י.
ליהוק
עם ההכרזה על הסרט בינואר 2023, נודע שצפויות להיות בו דמויות חדשות לצד הדמויות המוכרות מהסדרה. בהמשך החודש פורסם שמחפשים ליהוק לדמויות החדשות שיופיעו בסרט, כאשר נאמר שהדמויות ברובן צריכות להיות דוברות ערבית. הליהוק לסרט נעשה על ידי דלית כהן, והוא כולל את השחקנים הקבועים מהסדרה שלום אסייג, אוולין הגואל, עפר שכטר, דניאל אסייג, שלומי קוריאט, לינור אברג'יל, אריק משעלי, אוראל צברי, גרא סנדלר, חי דוידוב, מוריס כהן, הרצל טובי, יגאל עדיקא, עדי אלון, מוטי בן ישי, שרלין חזיזה, אלכסנדר סנדרוביץ', פולי סלונים, יאיר פורטל, רונן גרמה, ירון לוי סבג, אדמונד גיגי, ענבל גלאם, סיוון אטנר, יפה לוי, דניאל סוויסה, ביינה גטהון ויוסי וידר. השחקנים החדשים שלא הופיעו בסדרה ומגלמים דמויות חדשות כוללים את צחי נוי, אדם הלון, אליאס עבוד, חמוד ברכאת, מחמוד אבו ג'אזי, עלי עלי וראמא נסראללה.
ביקורות
שמוליק דובדבני כתב באתר ynet כי "הסרט הזה הוא רוח הזמנים האלה, ועל כן הוא לא רק לא מצחיק אלא גם מטריד". לדבריו, "הסיטואציות הקומיות דלות" והסרט משעמם. פבלו אוטין כתב על הסרט באתר "הארץ" שהוא "משחזר את ההומור של סרטי הבורקס מפעם". זוהר צלח כתב באתר "מאקו" שהסרט "לא מחדש כלום" ושההומור שבו "נמוך ועדתי". עם זאת, הוא שיבח את רגעי הנוסטלגיה המופיעים בו. נחום מוכיח כתב באתר "הבמה" שאף סצנה בסרט לא הצחיקה אותו, אך שיבח את המשחק של אוולין הגואל ולינור אברג'יל. בביקורת על הסרט באתר "מקור ראשון" נכתב על ידי שיראל דילר שהסרט בתחכום רב "מרדים את החלק הפוליטי שבוער במוחו של כל ישראלי ממוצע", והוסיפה ש"הגזענות והפוליטיקה נעשות בין רגע מחיות טרף לחיות מחמד פרוותיות שכיף לחבק". היא סיכמה שהסרט "הוא לא חידוש מתוחכם, ולא בשורה חדשה בקולנוע הישראלי".
המשך פוטנציאלי
ב-18 ביולי 2023 שלום אסייג הכריז שבמידה והסרט יגיע למיליון צופים יצולם לו המשכון במרוקו.
סטיב קר
קריירת אימון
בקיץ 2014 חשקו מספר קבוצות בשירותיו, בהן גם ניו יורק ניקס, שנשיאה הוא מאמנו בעבר פיל ג'קסון, אך קר בחר בגולדן סטייט ווריורס. קר ביקש למנות לעוזרו הבכיר את דייוויד בלאט, אך זה מונה למאמנה של קליבלנד קאבלירס. הוא שילב במשחק הקבוצתי אלמנטים של "התקפת המשולש" הקבוצתית מימיו בשיקגו תחת פיל ג'קסון, רכיבים מהריווח והקצב מימיו בסן אנטוניו של גרג פופוביץ', ואת הקצב המהיר מהתקפותיהם של מייק ד'אנטוני ואלווין ג'נטרי בפיניקס, כשהיה קר הג'נרל מנג'ר שלה.
קרייג קלי (שחקן)
תפקידים בטלוויזיה
בנובמבר 2008 החל קלי לשחק בתפקיד לוק סטרונג באופרת הסבון של ITV "קורוניישן סטריט". הדמות שגילם הופיעה החל מ-20 בפברואר 2009 עד הפרק ששודר ב-19 באוקטובר 2009.
Sally Walker
וידאו קליפ
הווידאו קליפ המלא שיצא עבור השיר הועלה לערוץ היוטיוב של איגי אזליה ב-14 במרץ 2019. הקליפ בוים על ידי קולין טילי שביים גם את הקליפים של השירים "Savior" ו-"Kream". הקליפ מתחיל כאשר ניתן לראות חבורת בנות מתהלכת ברחוב. בהמשך, אחת הבנות נדרסת. בקליפ משתתף ג'יימס צ'ארלס.
אלי רייטר
אלי רייטר (נולד ב-27 במאי 1960) הוא תת-אלוף במילואים בצה"ל.
להקת חיל הים
תוכניות ראשונות
להקת חיל הים הוקמה ב־1948. במהלך מלחמת העצמאות הפיקה שתי תוכניות שנקראו: "תוכנית מספר 1" והשנייה – "הזקן והים", באדר תש"ט פורסם כי כיוון שמפקדי החיל סברו שרמתה האמנותית של הלהקה אינה גבוהה מספיק, הורדה התוכנית לאחר שבועות בודדים. הלהקה פורקה וחבריה פוזרו בין בסיסים שונים בחיל הים. במקביל ללהקה פעלה תזמורת ובשנת 1953 הופעלה מקהלת חיילות חיל הים.
שנות השישים
לאורך השנים כתבו ללהקה מיטב הכותבים, המלחינים והמעבדים כחיים חפר, דן אלמגור, מאיר נוי, סשה ארגוב, יוסי גמזו, אפי נצר, אריה לבנון, משה וילנסקי וחיים גורי, שירים רבים, בהם "אילו הייתה אורית בצוללת" (עמוס אטינגר/אריה לבנון), "הטרפדות" (יוסי גמזו/אפי נצר) ו"שיר השייטת" (נעמי שמר).
תקופת הזוהר
תוכנית מס' 7 "במורל גבוה" – ב־1967 העלתה הלהקה את התוכנית "במורל גבוה". הלהקה מנתה מספר חברים אבל לרוב פוצלה, ורוב ההופעות היו בעצם רק של החיילת רבקה זהר לצד אקורדיוניסט. לראשונה, בשנה זו הקליטה הלהקה שיר בודד, שנקרא "ראי רחל" (שמואל רוזן/אפי נצר), וזוהר שרה בו את הסולו. אז החל לעבוד איתה המעבד יאיר רוזנבלום, שבמקביל עבד עם להקת הנח"ל.
התוכניות הבאות
תוכנית מס' 14 – "דרך בים" – ב־1975 הפיקה את התוכנית האחרונה, "דרך בים". בזמן החזרות לתוכנית הלהקה כמעט התפרקה מכיוון שאנשי חיל הים ראו בחומרים שהיא מציגה כרדודים מאוד. מאותו רגע נכנס לתמונת ההפקה יאיר רוזנבלום, וזרק "גלגל הצלה". עזר לעבד את השירים מבחינה מוזיקלית והלהקה הופיעה עם החומר החדש שלה כרגיל. חברי ההרכב מנו 9 זמרים וזמרות וגם ארבעה נגנים. שלושה שירים ממנה הוקלטו לסינגל שנקרא "להקות צבאיות וצוותי הווי 1975–1976", בהם השירים "דרך בים", "אלפי שירים" ו"לא אשכח זאת רעי". מאחר שגם תוכנית זו לא הניבה להיטים גדולים, היא למעשה סימנה את דעיכת הלהקה וירידתה מהבמה.
פיטר אוזגוד
חיים פרטיים ומותו
פיטר אוזגוד היה נשוי שלוש פעמים. מאשתו הראשונה נולדו לו שני בנים, ומאשתו השלישית בן נוסף. הוא נפטר בחודש מרץ של שנת 2006, בגיל 59 בלבד, מהתקף לב.
כתב ליניארי ב'
פענוח
טבלת החימר הראשוני בקנוסוס נמצאה על ידי הארכאולוג הבריטי ארתור אוונס ב-1900.
ורנר זומברט
קריירה מאוחרת, נציונל-סוציאליזם
בימי רפובליקת ויימאר התקרב זומבארט לחוגים לאומניים, ויחסו המדויק לנאציזם עדיין שנוי במחלוקת בימינו. ספר האנתרופולוגיה שכתב ב-1938, Vom Menschen ("על האדם"), הוא אנטי-נאצי בבירור, ואכן הנאצים מנעו את פרסומו והפצתו. לעיתים קרובות משווים בין התנהגותו תחת הנאצים להתנהגותם של מרטין היידגר ושל עמיתו הצעיר קרל שמיט. אך בעוד ששני אלו ניסו ללא ספק להפוך להוגי הדעות המובילים של הרייך השלישי, ולא התעמתו עם השלטונות אלא כאשר דעותיהם נעשו אינדיבידואליסטיות יותר מדי, הרי שהתנהגותו של זומבארט הייתה אמביוולנטית יותר. היו לו סטודנטים יהודים רבים, גם בהשוואה לעמיתיו, ורובם ראו אותו באור חיובי לאחר המלחמה. ברור, על כל פנים, כי אין לראות בזומבארט גיבור מחתרת או לוחם בנאצים.
וולת'אם פורסט
היסטוריה
הרובע נקרא על שם היער הסמוך (יער אפינג). חוק יער אפינג שנחקק בשנת 1878 במטרה לשמר את היער הביא לפיתוח הערים סביבו: קלינגפורד, וולת'אמסטו ולייטון. הקרבה ליער מחד גיסא ולסיטי מאידך גיסא הביא לפיתוח הרובע בראשית המאה ה-20 בשל שאיפת תושבי לונדון שעברו לאזור לגור בפרוור ירוק - השונה מזיהומה של העיר.
גאוגרפיה
מרבית אוכלוסיית הרבוע מתגוררת באזור צ'ינגפורד שבצפון הרובע, וולת'אמסטו שבמרכזו (אזור בו נמצא המרכז האדמיניסטרטיבי של הרובע), ולייטון ולייטונסטון שבדרום הרובע.
אוכלוסין
מבין כל מחוזות אנגליה הרובע נמצא במקום ה-19 בצפיפות תנאי המגורים שבו, במקום ה-29 בשיעור האבטלה שלו ובמקום ה-17 בשיעור המשפחות החד הוריות שבו.
תחבורה
ברובע פועלים מספר קווים של הרכבת התחתית של לונדון: כמו כן פועלות ברובע רכבות עיליות שלושה קווים:
תרבות
ויליאם מוריס נולד ברובע, כמו גם הבמאי אלפרד היצ'קוק והשחקן דרק ג'קובי (וכן שחקן הכדורגל דייוויד בקהאם). גם ראש ממשלת בריטניה לשעבר, בנג'מין דיזראלי חונך ברובע.
ספורט
ברובע פועלות קבוצות הכדורגל לייטון אוריינט, לייטון, ואלת'אם פורסט וכן קבוצת הוקי הקרח אריות עמק לי.
רובע וולת'אם פורסט הוא אחד מחמשת רובעי לונדון שאירחו את המשחקים האולימפיים בשנת 2012. במסגרת ההכנות למשחקים האולימפיים נבנה ברובע הלונדון ולופארק מסלול מרוצים מקורה (ובו 6,000 מקומות ישיבה) ומסלול מרוצים חיצוני (ובו 6,000 מקומות ישיבה).
עט תלת-ממד
עט תלת-ממד הוא כלי שמשמש ליצירת דגמים (מודלים), חפצי בית ועוד.
פונקציה מרוכבת
אנליזה מרוכבת
באנליזה מרוכבת חוקרים פונקציות מרוכבות בעלות תכונות נוספות, כגון פונקציות הולומורפיות, מרומורפיות, הרמוניות. לאינטגרלים מקום מרכזי בתאוריה.
הגדרות
פונקציה שגזירה בכל תחום הגדרתה נקראת פונקציה אנליטית או פונקציה הולומורפית. פונקציה שאנליטית בכל המישור נקראת פונקציה שלמה.
אחינועם ניני
ביוגרפיה
ב-1990, הופיעו ניני ודור בפסטיבל הג'אז הבינלאומי באילת, עם שירים בהשראת ג'אז, פופ ורוק, ביניהם כאלו של הביטלס ושל מדונה. בעקבות סיבוב הופעות הם הוציאו את אלבומם הראשון, "אחינועם ניני וגיל דור בהופעה חיה" (יולי 1991) על גבי תקליט ודיסק. כעבור שנתיים יצא תקליטם השני, "אחינועם ניני גיל דור", שכלל שירים פרי עטה של המשוררת לאה גולדברג ושיר אחד של רחל, בהם "אני" של רחל ו"הוא" של גולדברג, שהפך ללהיט המוכר בשם "בואי כלה". השיר "עקרה" (הידוע גם בשם "אוּרי") של רחל, אשר היה חלק מפרויקט "רחל ולאה" של ניני ודור, לא נכלל בתקליט, אולם גרסה שלו מצויה באלבום ההופעה החיה שיצא קודם לכן. השם "רחל ולאה" היה שם נוסף שבו התפרסם האלבום.
היא שרה ב-1994 וב-2000 בפני האפיפיור יוחנן פאולוס השני, והשתתפה בעצרת השלום של ה-4 בנובמבר 1995, שבסיומה נרצח ראש הממשלה יצחק רבין. ב-1996 הופיעה בבית הלבן בפני הנשיא ביל קלינטון. ב-16 באוקטובר 2003 מונתה לשגרירה של רצון טוב מטעם ארגון המזון והחקלאות FAO. בינואר 2009 נבחרה על ידי רשות השידור לייצג את ישראל באירוויזיון 2009. בתחרות, אשר התקיימה במאי 2009 במוסקבה, היא ביצעה עם מירה עווד את השיר "עינייך", בעברית, אנגלית וערבית. השתיים הגיעו למקום ה-16. באוגוסט 2009 זכתה ניני לאות הוקרה עם עווד, מראש עיריית לורד שבצרפת.
עמדותיה הפוליטיות
ביום הזיכרון לחללי צה"ל בשנת 2012 הופיעה בטקס זיכרון אלטרנטיבי של משפחות שכולות יהודיות ופלסטיניות. בעקבות יוזמה של אנשי ימין להחרימה, אמרה: "אני מאחלת שתתעוררו מהכישוף שגזל את תבונתכם וחמלתכם". ביום ירושלים 2013 הופיעה בטקס רשמי מטעם עיריית ירושלים ושרה את השיר ירושלים של זהב, תוך שהיא משמיטה את הבית העוסק בשיבת היהודים למזרח העיר לאחר מלחמת ששת הימים.
השמעת דעותיה הובילה לא אחת לביטולים של הופעותיה, בעיקר בישראל, וגם בקהילות יהודיות בעולם.
וסילי וולקוב
ביוגרפיה
בשנת 1867 הוענק לו התואר "אמן". מ-1875 ועד מותו, הוא לימד ציור בבית הספר לצוערים של פטרובסקי פולטבה. הוא גם לימד מדי פעם במכון המקומי לנשות האצולה.
פייר דה מונטריי
פייר דה מונטריי (בצרפתית: Pierre de Montereau או Pierre de Montreuil), נולד בסביבות 1200 – מת ב-17 במרץ 1266 בפריז, היה אדריכל צרפתי. פייר נחשב לאחד מהאדריכלים הגותיים המשפיעים ביותר ולאחד מאבות הסגנון הגותי הקורן. למרות זאת, לא ידוע הרבה על חייו ויש מחלוקות באשר לזהות המבנים שבנה.
אחרי לימודים בשמפן בצרפת לקח פייר חלק בעבודות על בזיליקת סן-דני. הפטרונים הבחינו בכישרונו והוא נקרא בשנת 1239 על ידי הנזירים לעבוד על מנזר סן ז'רמן דה פרה בפריז שם בנה את חדר האוכל של המנזר. בשנים 1246-1248 היה מהאדריכלים המרכזיים שבנו את סנט שאפל, קפלה מלכותית של לואי התשיעי, מלך צרפת שהיוותה יצירת מופת של סגנון גותי קורן (Rayonnant), בה רוב שטח הקיר הוחלף בחלונות ויטראז' צבעוניים שקרנו אור לתוך המבנה. הוא גם בנה קפלת סנט שאפל בשאטו דה סן-ז'רמן-אן-לייה, שנועדה לאחסן את שרידי הקודש שקנה המלך לפני שהועברו לסנט שאפל בפריז. בסביבות 1250 הוא בנה עוד קפלת סנט שאפל דה נוטרדאם בעלת ספינה אחת, במנזר סן-ז'רמן-דה-פרה. בשנת 1260 עבד פייר על בית הרוחב הדרומי של קתדרלת נוטרדאם דה פארי (אותו החל לבנות ביחד עם ז'אן דה של) ושינה אותו בסגנון גותי קורן, ששיאו הוא חלון רוזטה גדול ומרשים הנחשב ליצירת מופת של הגותיקה הקורנת. בנוסף בנה קפלה בטירת טירת ונסן ואת חדר האוכל במנזר סן-מרטין-דה-שאן בפריז (כיום ספרייה של Conservatoire National des Arts et Métiers).
רגינה יונאס
שנותיה הראשונות
רגינה יונאס נולדה בברלין לוולף יונאס, סוחר מפומרניה, ולשרה לבית הס, ילידת בכינגן שבבוואריה. היא גדלה בשכונת העוני שוֹיְנֶנְפִירְטֶל (כיום חלק משכונת מיטה), שרבים מתושביה היו יהודים אדוקים, רובם ממוצא מזרח אירופי, כולל הוריה. יונאס ואחיה אברהם גדלו יחד בדחק כלכלי. היא התייתמה מאביה בגיל צעיר, בשנת 1913; בגלל מצבם הכלכלי הרעוע, נאלצה הקהילה היהודית לממן את קבורתו. כילדה למדה בבית-הספר לבנות של בית-הכנסת האורתודוקסי בקייזרשטראסה. לאחר מכן החלו היא ואמה להתפלל בבית-הכנסת רייקשטראסה והיא התקבלה לבית-הספר שלו לבנות. בית הכנסת ורבו, ד"ר מקס וייל (Max Weyl), שקידם את חינוך הנשים והנהיג במקום בת-מצווה ללא עלייה לתורהׂ, השפיעו רבות על יונאס ועל בחירת דרכה בחיים.
מותה ומורשתה
זכרה הונצח עד כה בשני מקומות בגרמניה:
בשנת 1999 חיברה אליזה קלפהק, רבה רפורמית, ביוגרפיה של יונאס, שכולל את עבודת התזה של יונאס ועדויות ממכריה בברלין ובטרזיינשטט. הספר תורגם לאנגלית על ידי טודי אקסלרוד ב-2004. בהשראת הספר יצרה בשנת 2013 הבמאית ההונגריה דיאנה גרוּ סרט תיעודי-פיוטי על חייה, "רגינה", עם השחקנית רייצ'ל וייס. הסרט זכה בפרס ליה ון ליר והוקרן בפסטיבל הקולנוע ירושלים ב-2013. בשנת 2017 תורגמה עבודת ההסמכה של יונאס מגרמנית לעברית על ידי התנועה הרפורמית בישראל (המתרגמת: תמר אברהם), במטרה לפרסם את עבודתה ואת תולדותיה בעברית. בשנת 2022 איירה נעה מישקין ספר גרפי על אודות חייה של יונאס, בו האיורים מלווים דברים שכתבה יונאס עצמה.
נבחרת אורוגוואי בכדורסל
נבחרת הגברים של אורוגוואי בכדורסל היא נבחרת הכדורסל הלאומית של אורוגוואי. מנוהלת על ידי התאחדות הכדורסל של אורוגוואי (FUBB).
אבא-אן הראשון
אַבָּא-אָן הָרִאשׁוֹן (מופיע במחקר גם בשמות אַבָּא-אֵל ואַבָּאֵל; מלך בין השנים 1720-1750 לפנה"ס לערך, על פי הכרונולוגיה התיכונה) היה המלך הרביעי בשושלת ממלכת ימחד, שמרכזה היה בעיר חלב. הוא ירש את אביו חמורבי הראשון.
אריק לאו להמן
עבודתו המדעית
ב-2007 פרסם ספר אוטוביוגרפי בו תיאר את זכרונותיו מעבודות משותפות, קשרי ידידות ומפגשים עם סטטיסטיקאים, כולל פגישה קצרה ולא נעימה עם רונלד פישר. כן פרסם ספר שעסק בעבודות המוקדמות של פישר וניימן, בו הבהיר את חילוקי הדעות העקרוניים שהיו בין השניים לגבי הכיוון אליו צריך מדע הסטטיסטיקה להתפתח.
אסיפוביצ'י (מחוז משנה)
דמוגרפיה
בתקופת עריכת מפקד האוכלוסין של בלארוס (2009), מנתה אוכלוסיית מחוז המשנה אסיפוביצ'י 52,447 בני אדם. האוכלוסייה הצטמצמה ובשנת 2018 נמנו במחוז המשנה 47,347 בני אדם. ההרכב האתני של האוכלוסייה במחוז היה ב-2009: 87.07% בלארוסים, 9.58% רוסים, 2.12% אוקראינים ו-1.23% אחרים. שפות הדיבור הנפוצות: בלארוסית (51.95%) ורוסית (46.04%).
מטוס נשיאותי
היסטוריה
טיסות של נשיא ארצות הברית לפני מלחמת העולם השנייה, הן בתוך המדינה ובכלל, היו נדירות. פרנקלין דלאנו רוזוולט היה לנשיא הראשון שערך טיסה טרנס-אטלנטית, כאשר טס לוועידת קזבלנקה ב-1943 באמצעות מטוס ימי בואינג 314 אשר אויש בידי צוות של פאן אמריקן וורלד איירווייז.
ג'ו בוטם
קורות חיים
במסגרת תחרויות השחייה של כינוס הפועל שנערכו בבריכת השחייה בת גלים בחיפה בתחילת מאי 1975 זכה בוטם במדליית זהב במשחה ל-100 מטר פרפר בתוצאה זהה לזו של בן ארצו מייק קרינגטון (57.9 שניות).
אחוזת רוח הרפאים
תיאור המתקן
האורות נדלקים והמבקרים מובלים דרך אולם הדיוקנאות בהן מוצגות דיוקנאות המשתנות לעיני המתבונן - אביר הרוכב על סוסו ליד צוק הופך לרוח רפאים; אישה צעירה ליד מקדש הופכת למדוזה; ספינה הופכת לספינה טרופה; ואדם מתכופף הופך לאיש זאב.
המבקרים נלקחים דרך חלון עליית הגג לבית הקברות ורואים את רוח הרפאים - שלד העומד ליד קבר פתוח, וכן מייתרת הקברים בבית הקברות יוצאים השלדים, וארבעת פסלי ראשים שרים את שירם של רוחות אפלות מצחקקות.
משוואת קולברוק
פתרון משוואת קולברוק
או
יחסי ישראל–קזחסטן
היסטוריה
בינואר 2017 החליטה קזחסטן על ביטול הצורך בוויזה לתיירים ישראליים.
הסיטי של וסטמינסטר
שכונות
ברובע הסיטי של וסטמינסטר נכללות השכונות הבאות:
אתרים בעלי חשיבות
ברובע פארקים רבים בהם: גני קנזינגטון, הייד פארק, פארק גרין, פארק סנט ג'יימס, פארק ריג'נטס.
הקמת תשתית החשמל בתל אביב
הקמת תשתית החשמל בתל אביב וסביבתה החלה בתחילת המאה ה-20. התשתית כללה מערכות ייצור חשמל, הולכה והשנאה והייתה, ברובה, פרי יוזמתו של פנחס רוטנברג. חלקים ממערכות אלו הוכרזו כאתרי מורשת על ידי המועצה לשימור אתרי מורשת בישראל.
שארל השמיני, מלך צרפת
ביוגרפיה
שארל היה בנו היחיד של המלך לואי האחד עשר, ועלה לשלטון אחרי מות אביו ב־30 באוגוסט 1483. היות שהיה בן 13 בלבד, מלכה כעוצרת בשמו אחותו, אן, נסיכת בורבון. בדצמבר 1491 נשא שארל לאישה את הדוכסית אן מברטאן שהייתה בת 15, על מנת לקבל את חבל ברטאן כנחלה של מלך צרפת.
אך לואי השני, דוכס אורליאן (לואי השנים עשר, מלך צרפת לעתיד), שהיה נינו של ג'אן גָלֵאָצוֹ הראשון, דוכס מילאנו ונכדה של ולנטינה ויסקונטי (בתו של ג'אן גלאצו) פלש אף הוא עם צבאו לאיטליה במטרה לכבוש את מילאנו. לודוביקו ספורצה התחרט עד מהרה על כך שהזמין את הצרפתים לאיטליה והצטרף לליגה של ונציה שבה לקחו חלק במלחמה נגד הצרפתים פרננדו השני, מלך אראגון, מקסימיליאן הראשון, קיסר האימפריה הרומית הקדושה והאפיפיור אלכסנדר השישי.
הערפילאים
הערפילאים היא סדרת ספרים מסוגת פנטזיה אפית, שכתב הסופר האמריקאי ברנדון סנדרסון. הסדרה כוללת שתי תתי-סדרות. הטרילוגיה הראשונה כוללת את הספרים "האימפריה האחרונה", "באר האלוהות" ו"גיבור העידנים". הסדרת השנייה בעלת ארבעה ספרים. הספר הראשון בסדרה השנייה יצא לאור בעברית ב-2018, והספרים האחרים טרם תורגמו.
שמואל לוי (חייל צה"ל)
ביוגרפיה
שמואל לוי נולד בעיר מקנס שבמרוקו, הצעיר מבין ארבעה בנים במשפחתו. הוא עלה לישראל בגיל שש. הוא למד בבית הספר היסודי "הבונים" בקריית ביאליק והיה פעיל בתנועת הנוער העובד. הוא השתלם במקצוע המסגרות.